b'\n_START_ARTICLE_\nAli Kardo\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danem \xc5\xa1olanju za trgovskega pomo\xc4\x8dnika v \xc4\x8cakovcu se je zaposlil v murskosobo\xc5\xa1ki tovarni perila, kjer je leta 1934 izgubil slu\xc5\xbebo zaradi pomo\xc4\x8di stavkajo\xc4\x8dim delavcem. V Komunisti\xc4\x8dno partijo Jugoslavije je bil sprejet leta 1933 in bil nato sekretar prve partijske celice v Prekmurju. V letih 1934 - 1936 je bil v Murski Soboti in Ljubljani upravnik \xc4\x8dasopisa Ljudska pravica. Pred vojno se je udele\xc5\xbeil I. konference KPS 17. in 18. aprila 1938 v \xc5\xa0miglovi zidanci in II. konference KPS na Silvestrovi no\xc4\x8di 1940 v Jo\xc5\xa1tovem mlinu pri Medlogu. Leta 1939 je postal \xc4\x8dlan okro\xc5\xbenega komiteja KPS za Prekmurje. Februarja 1940 je bil aretiran in interniran v Bile\xc4\x87i. Po vrnitvi domov so ga mad\xc5\xbearske oblasti leta 1941 zaradi sodelovanja z narodnoosvobodilno borbo ponovno aretirale in poslale v tabori\xc5\xa1\xc4\x8de v Bor od koder so ga leta 1944 nem\xc5\xa1ki okupatorji odpeljali v koncentracijsko tabori\xc5\xa1\xc4\x8de Flossenb\xc3\xbcrg, kjer je umrl.'